text: Суддзя паставіў кропку ў нашумелай справе Яўгена Шаўко?
  Нагадаем, малады чалавек, які перасоўваецца на калясцы, некалькі месяцаў таму збіраўся ляцець у Эстонію для ўдзелу ў навучальным візіце. Бок, які запрашае, пры куплі авіябілетаў папярэдзіў, што пасажыр мае патрэбу ў адмысловым абслугоўванні. Супрацоўнікі аэрапорта гарантавалі даць Яўгену спецыяльную каляску, без якой немагчымае бяспечнае перамяшчэнне да свайго месца ў самалёце.
  На справе аказалася інакш: ад трапа ў салон пасажыра транспартавалі не на адмысловай калясцы, а на "крэсліцы з чатырма коламі".
  Віншуем Вас з надыходзячымі Божым Нараджэннем і Новым годам!
  Мы ўсе чакаем святаў, зноў становячыся дзецьмі на некалькі гэтых чароўных дзён...
  Дык няхай спраўдзяцца самыя неверагодныя, але такія важныя для Вас жаданні і мары!
  Хай казка прыйдзе да Вас і падарыць любоў, цяпло і ўтульнасць!
  Мы зычым Вам, каб кожны новы дзень 2014 года цешыў Вас
  нечым новым, цікавым і патрэбным.
  Ад усёй душы,
  Калектыў Офіса па правах людзей з інваліднасцю.
  Інфармацыйны бюлетэнь (снежань, 2013 года)
  Выйшаў у свет 17-ы нумар штомесячнага інфармацыйнага бюлетэня Офіса па правах людзей з інваліднасцю. У нашым бюлетэні – адказы на актуальныя прававыя пытанні, а таксама навіны Беларусі і замежжа.
  Чаму вышэйшая адукацыя недасягальная для большасці людзей з інваліднасцю?
  Толькі дзясятая частка людзей з інваліднасцю ў Беларусі маюць вышэйшую адукацыю. Што стаіць на шляху да дыплома ў гэтых людзей і як пераадолець гэтыя перашкоды?
  Сёння ва ўсім свеце інваліднасць разумеецца ў першую чаргу як праблема ўзаемадзеяння чалавека і асяроддзя. Лепшы спосаб пазбегнуць выключэння з грамадства – адукацыя, лічыць каардынатар праектаў Офіса па правах людзей з інваліднасцю Сяргей Драздоўскі. Аднак вышэйшая адукацыя ў нашай краіне маладаступная для людзей з інваліднасцю. Паводле звестак, на лістапад 2013 года з больш чым 532 тысячаў людзей з інваліднасцю ў Беларусі атрымалі дыплом толькі прыкладна дзясятая частка. Сярод іх 6 працэнтаў дарослых людзей, якія карыстаюцца каляскай, 10,7 працэнта – з парушэннем зроку, 6,3 працэнта – з парушэннем слыху.
  Якія жыллёвыя льготы маюць сем'і людзей з інваліднасцю?
  Замест інтэрнатаў – права выбіраць і "дазаваная" падтрымка
  Незалежнае пражыванне людзей з інваліднасцю – гэта трэнд сацыяльна-развітых краін, да якога ў нашай краіны ёсць усе шанцы падцягнуцца, лічаць спецыялісты. Галоўнае – правільна арганізаваць сацыяльную падтрымку, выбудаваўшы ў мясцовай супольнасці такі комплекс паслуг, які дазволіць "асаблівым" людзям рэалізаваць свае правы на працу, на выбар, на годны ўзровень жыцця і дасць магчымасць самастойна арганізаваць сваё жыццё.
  Як адзначае каардынатар праектаў Офіса па правах людзей з інваліднасцю Сяргей Драздоўскі, гістарычна кожная краіна мае свае механізмы сацыяльнай апекі, якія фармаваліся ў залежнасці ад асаблівасцяў развіцця гэтай краіны.
  Правілы правядзення конкурсу эсэ "Я і Канвенцыя аб правах інвалідаў"
  Асветніцкая праваабарончая ўстанова "Офіс па правах людзей з інваліднасцю" абвяшчае конкурс эсэ і навуковых артыкулаў. Дзейнасць Офіса скіраваная на тое, каб змяніць наша грамадства, зрабіць яго свабодным ад бар'ераў і забабонаў. Перабудаваць яго такім чынам, каб людзі з інваліднасцю сталі раўнапраўнымі яго членамі, уключанымі ва ўсе сферы жыцця. Офіс абараняе правы людзей з інваліднасцю і прасоўвае разуменне інваліднасці як праблемы захавання правоў чалавека. У сваёй дзейнасці мы абапіраемся на каштоўнасці і палажэнні Канвенцыі аб правах інвалідаў.
  Мэтай Конкурсу з'яўляецца пашырэнне ведаў аб праблематыцы правоў людзей з інваліднасцю ў Беларусі, прасоўванне каштоўнасцяў Канвенцыі аб правах інвалідаў, развіццё экспертнага патэнцыялу ў сферы правоў людзей з інваліднасцю. Гэты Конкурс стаў традыцыйным – праводзіцца ён ужо ў трэці раз.
  Інфармацыйны бюлетэнь (лістапад, 2013)
  5 снежня 2013
  Выйшаў у свет 16-ы нумар штомесячнага інфармацыйнага бюлетэня Офіса па правах людзей з інваліднасцю. У нашым бюлетэні - адказы на актуальныя прававыя пытанні, а таксама Беларусі і замежжа.
  Кінапаказ да Дня інвалідаў
  30 лістапада а 17.30 у галерэі сучаснага беларускага мастацтва "Ў" у рамках фестывалю "Лепшыя фільмы Docudays UA у Мінску" адбудзецца паказ
  Круглы стол "Ад лепшых практык па забеспячэнні незалежнага жыцця людзей з інваліднасцю да нацыянальнай праграмы"
  На круглым стале, які пройдзе заўтра ў Брэсце, будуць абмяркоўвацца патанні дэінстытуалізацыі і развіцця сацыяльных паслуг на мясцовым узроўні для павелічэння патэнцыялу людзей з інваліднасцю да незалежнага жыцця.
  – У Беларусі вядомыя паспяховыя ініцыятывы па ўкараненні элементаў сацыяльнай арганізацыі на карысць дэінстытуалізацыі, – каментуе сітуацыю каардынатар Офіса па правах людзей з інваліднасцю Сяргей Драздоўскі. – Гэта і суправаджальнае пражыванне, інстытут індывідуальнага памочніка, уладкаванне дамкоў незалежнага пражывання ва ўмовах інтэрнатаў, правядзенне адукацыйных праектаў. Аднак у цэлым гэтая дзейнасць пакуль не прывяла да з'яўлення агульнанацыянальнай праграмы. Разрозненыя намаганні многіх актывістаў не складаюцца ў агульны вынік.